Удзельніцам было прапанавана ў якасці хатняга задання прыдумаць і падрыхтаваць абарону новага дарожнага знака, спецыяльна для жанчын. Прапановы былі не толькі вясёлымі, але і сапраўды слушнымі. На думку Аксаны Дорц, час уводзіць дарожны знак “Жанчын за рулём не бойся, лепш адразу перастройся”. Алена Падбярэзка прапанавала забараніць сэлфі за рулём. Ірына Сабалеўская, каб пазбегнуць залішняй нервовасці мужчын ад жаночага стылю кіравання, выступіла з ініцыятывай увесці знак “Усміхайся”. Добрая ўсмешка яшчэ нікому не зашкодзіла. Ганна Палячонак прапанавала пра час сезоннай змены шын нагадваць знакам з жаночым туфлікам і надпісам “Час пераабувацца”.